Morten Aspeli

Morten Aspeli (født 2. mai 1962 i Hamar) er en norsk lokalpolitiker som var ordfører i Hamar kommune fra 2011 til 2015. Han representerte da Arbeiderpartiet.Rune Hagen og Jo E. Brenden (26. oktober 2011): Aspeli valgt som ny ordfører i Hamar. Østlendingen Han hadde før det sittet i kommunestyret sia 2003 og i formannskapet sia 2005. I det sivile har han arbeidet i skatteetaten, blant annet som ligningssjef i Våler kommune.

I april 2017 kunngjorde han at han ikke ville stille til kommunestyrevalget i 2019 for Ap. I juni 2018 meldte Aspeli seg ut av Arbeiderpartiet. Han grunnga utmeldelsen med vedvarende trakassering fra partimedlemmer i lokallaget etter uenighet om hvor det nye jernbanesporet skal gå. 

I mars 2019 ble det klart at Aspeli ville stille på lista til By- og bygdelista foran kommunevalget samme år.Eli J. Haugen (1. mars 2019): Aspeli stiller for By- og bygdelista. Hamar ArbeiderbladJo Espen Brenden (1. mars 2019): Nå er Morten med i BBL . Hamar Dagblad Han blei innvalgt som én av 14 representanter fra lista.«Her er Hamars nye kommunestyre», Østlendingen 10. september 2019. 

Personlig
Aspeli er nevøen til Odd Aspeli, som var ordfører i Vang og Hamar fra 1987 til 1999.

 Referanser 

 Kilder 
 Biografiske opplysninger hos Kommunal Rapport; besøkt 6. april 2013. 
 Intervju i magasinet Magiske øyeblikk nr 6, 2012.

 Eksterne lenker 


Kategori:Ap-ordførere i Hedmark
Kategori:Ordførere i Hamar
Kategori:Lokalpolitikere i Hamar
Kategori:Personer fra Hamar kommune
Kategori:Lokalpolitikere i Innlandet
Kategori:Ligningssjefer